Twitch Обучителен лагер за творци
НА ДРУГО НИВО Взаимодействие със зрителите
И така, някой ми каза, че сте на път да започнете да предавате поточно на Twitch.
Това е страхотно! Вълнувам се за вас.
Предаването на живо напълно промени живота ми.
Мога само да се надявам, че същото ще се случи и при вас.
Така че, преди да започнете, нека да разгледаме няколко неща, които може да са от помощ.
НА ДРУГО НИВО Независимо дали сте нови, или не
Независимо дали сте съвсем начинаещи и предстои да предавате първия си поток,
или може би имате известен опит
и търсите опреснителен курс, може би нова перспектива,
това, което ще направя,
е да ви дам три неща, които винаги трябва да имате предвид,
когато стартирате канал в Twitch.
Също така ще ви предложа три неща, които може би не трябва да правите.
Вероятно трябва да избягвате някои от тези неща.
ПОДГОТОВКА НА СРЕДАТА Взаимодействайте с публиката
Съвет номер едно:
Преди да започнете да се притеснявате как изглежда вашият OBS,
как изглеждат сцените, овърлеите и известяванията, как изглеждат всички тези,
приоритет номер едно за вас, когато предавате поточно,
е да взаимодействате с публиката си.
За това са тук.
Не търсят изпълнен с действие видеоклип в Youtube, филм
или телевизионен епизод, където развлечението е непрекъснато.
Те искат да осъществят връзка с някого.
Предаването на живо като среда е напълно различно
от всяко друго съдържание, което някога сме имали.
И това се дължи изцяло на факта, че зрителите не просто наблюдават творците,
те взаимодействат с тях.
Това е възможност за изграждане на връзка с вашите зрители,
да ги опознаете, уведомете ги, че знаете имената им,
прочетете съобщенията им, накарайте ги да се чувстват чути,
изградете нещо.
Възползвайте се от това пространство и хората ще продължат да се връщат отново и отново.
НА ДРУГО НИВО Вашата същност
На второ място!
Отделете малко време, разсъждавайте за себе си,
разберете каква е вашата същност.
Какви характерни особености притежавате,
какво е това уникално за вас ценно качество, с което допринасяте на тези около вас?
Може би сте добри на даден инструмент.
Може би сте доста забавни.
Може би просто присъствието ви е успокояващо
и можете да разбирате хората, с които говорите.
И това не трябва да е конкретно решение, което вземате в момента.
С течение на времето, през което предавате поточно, ще научите повече за себе си.
Но винаги мислете за това какви индивидуални ценни качества предлагате на зрителя.
Защото мога да ви уверя следното: ако вие не знаете какво представляват,
зрителите вероятно също няма да знаят.
НА ДРУГО НИВО Създайте свят
Време е да изградите средата, за да дадете възможност тези неща да се случат.
Създайте забавни сцени, например сцена на зелен екран,
ако искате да танцувате на измислен дансинг в любимата си игра
или пък голяма сцена с камера, ако искате да разговаряте със зрителите си,
за да имате възможност за истинско взаимодействие помежду си.
Вашият софтуер за поточно предаване – независимо дали е OBS, Streamlabs, XSplit или който и да е –
това е вашата сцена.
Създайте реквизита и фона и всичко, от което се нуждаете, за да разкрасите
вашите силни страни и ценни качества.
Създайте място, създайте свят,
за който зрителите ще си мислят, когато ги няма, и към който ще се връщат развълнувани.
НА ДРУГО НИВО Най-основното: Не спирайте да създавате
Готови ли сте за някои неща, които не трябва да правите?
Нека се впуснем в тях...
Смятам, че няма нужда да казвам да не нарушавате условията за услугата.
Ще избегна неща като това.
Не нарушавайте условията за услугата. Това е на нулево място.
На първо място!
Не позволявайте творческата дейност да спира, когато прекратите потока си.
Това представлява вашата работа: вие сте творци.
Всеки път, когато приключите с поточното предаване, създайте нови начини да общувате с аудиторията си,
независимо дали изрязвате и редактирате клипове от поточното си предаване
и ги публикувате в Twitter,
или общувате със зрителите си в Discord.
Каквото и да представлява, намерете начини да се свържете с аудиторията си
и да ги накарате да се връщат развълнувани следващия път, когато натиснете бутона за предаване на живо.
НА ДРУГО НИВО Сдържайте финансовите си очаквания
На второ място, при това много съществено второ място:
Не очаквайте да спечелите много пари веднага
Това е грешка, която много творци допускат.
Те нямат търпение да получат плащане,
разочароват се, когато то не се появи веднага,
и се отказват. Бъдете търпеливи към себе си.
Предаването на живо е работа мечта.
Отнема време. Помислете колко време отнема да станеш лекар.
Опитайте се да гледате на това по същия начин като човек, който се нуждае от образователна степен, за да получи работа,
но вместо да инвестирате пари в образователна институция,
инвестирате време в себе си.
Очаквайте да отделите първите няколко месеца, дори в някои случаи година или повече,
за да разберете как работи платформата.
Научете необходимите умения за развитие.
Станете възможно най-добрите поточното предаващи творци.
Ако можете да се съсредоточите върху съдържанието
и да забравите за парите за известно време в началото,
ви обещавам, че зрителите ви ще са по-доволни,
ще идват по-често, ще се развивате по-бързо
и въпросното плащане ще дойде.
Просто не мислете за парите твърде рано.
НА ДРУГО НИВО Не спирайте с иновациите
И накрая, третото нещо, което не бива да правите:
Не… …ставайте… …мързеливи.
Това е може би най-често срещаната грешка, на която се натъквам.
Хората правят едно и също нещо по цял ден, всеки ден.
Бъдете творци.
Бъдете новатори! Винаги намирайте нови начини да се развивате, да се адаптирате, да изненадвате хората.
Не забравяйте, че като поточно предаващи творци, вие работите за себе си.
Вие сте изпълнителният директор на собствената си фирма.
Станете възможно най-добрата фирма и не спирайте с иновациите в своя продукт.
Това може да означава да правите промени в в предаването си, да добавяте нови функции и ефекти.
Това може да означава намиране на нови начини за създаване на съдържание и привличане на изцяло нова публика.
Винаги има нови творци, които предават поточно с години и изведнъж стават известни,
защото са опитали нещо ново, което до този момент не е било виждано в интернет.
Не се страхувайте да бъдете този човек.
Човече, има толкова много други неща, които бих могъл да кажа,
но това е целта на останалата част от този обучителен лагер за творци.
Надявам се, че този видеоклип е бил полезен за вас.
Надявам се да намерите още видеоклипове, които са ценни и полезни,
и, както винаги, приятно поточно предаване!